Jamilah Tangaza
Jamilah Tangaza (ko Jamila Tangaza ) yar jarida Najeriya ce kuma ƙwararriyar. Tsohuwar 'yar jarida ce ta BBC, inda ta yi aiki a wurare daban-daban kafin daga bisani ta zama shugabar sashen Hausa. Tangaza memba ta Cibiyar Nazarin Aikin Jarida ta Reuters, Jami'ar Oxford kuma memba a Chartered Management Institute ta Burtaniya.

Rayuwar farko 
An haifi Tangaza a Kano, da ke a Arewacin Najeriya. An naɗa ta a matsayin shugabar tsarin sarrafa bayanai na Abuja, AGIS a shekarar 2013.

Aikin jarida 
Tangaza ta fara aiki da Sashen Duniya na BBC a matsayin furodusa a shekarar 1992 inda ta yi aikin shirya shirye-shirye daban-daban a Sashen Hausa na BBC. Ta zama babbar furodusa a shekara ta 1994, matsayin da ya shafi sa ido kan samarwa da fitar da rahotannin 'yan jarida daga yankin yammacin Afirka. Ta yi aiki tare da sauran sassan BBC wajen gabatarwa da shirya shirye-shirye kamar shirin rediyo na Outlook da kuma waɗanda ke mayar da hankali kan Afirka ciki har da Focus on Africa da Network Africa. 

Shekaru biyu bayan kafa ofishin BBC na Abuja a shekarar 2004, an tura Tangaza zuwa Najeriya kuma ta naɗa editan BBC na Abuja, wanda ke da alhakin tsarawa da kuma daidaita labaran BBC daga Najeriya. Ta zama muƙaddashin shugabar sashen Hausa na BBC da ke da alhakin sa ido kan abubuwan da Sashen ke samarwa a kullum da kuma gudanar da ayyuka a biranen London da Abuja.

Manazarta

Rayayyun mutane
Haifaffun 1971